เจ้าสัว ชาตรี โสภณพนิช ประธานกรรมการธนาคารกรุงเทพ ถึงแก่กรรมแล้ว
ชาตรี โสภณพนิช ถึงแก่กรรมที่โรงพยาบาลบำรุงราษฎร์วันนี้ (24 มิ.ย. 61) ในวัย 85 ปี ท่านมีบทบาทสำคัญในการนำพาธนาคารกรุงเทพ เป็นหนึ่งในธนาคารใหญ่ที่สุดในประเทศไทย
24 มิ.ย. 2561

เจ้าสัว ชาตรี โสภณพนิช ประธานกรรมการธนาคารกรุงเทพ ถึงแก่กรรมแล้ว / โดย ลงทุนแมน
ชาตรี โสภณพนิช ถึงแก่กรรมที่โรงพยาบาลบำรุงราษฎร์วันนี้ (24 มิ.ย. 61) ในวัย 85 ปี
ท่านมีบทบาทสำคัญในการนำพาธนาคารกรุงเทพ เป็นหนึ่งในธนาคารใหญ่ที่สุดในประเทศไทย
ถ้าถามว่าธนาคารไหนมีสินทรัพย์มากที่สุดในประเทศไทย คำตอบคือ ธนาคารกรุงเทพ มีทรัพย์สินรวมกัน 3.1 ล้านล้านบาท เหนือกว่า ไทยพาณิชย์ และ กสิกรไทย
โดยพ่อของคุณชาตรี คือ นายชิน โสภณพนิช ได้เป็นคนก่อตั้งธนาคารกรุงเทพเมื่อปี พ.ศ. 2487 หรือ เมื่อ 74 ปีที่แล้ว
เจ้าสัว ชาตรี ถือว่าเป็นหนึ่งในคนไทยที่เป็น Billionaire หรือมีทรัพย์สินมากกว่า 1,000 ล้านดอลลาร์สหรัฐ
จากการจัดอันดับของ Forbes มีคนไทยที่เป็น Billionaire ตอนนี้ทั้งหมด 32 คน โดยเจ้าสัว ชาตรี เป็นบุคคลที่รวยอันดับที่ 26 มีทรัพย์สิน 43,000 ล้านบาท
ท่านมีลูก 4 คน โดย ลูกชาย คุณชาติศิริ โสภณพนิช นั่งเป็นกรรมการผู้จัดการใหญ่ ของธนาคารกรุงเทพในปัจจุบัน
ถ้าถามว่ากิจการในอาณาจักรของตระกูลโสภณพนิชมีอะไรบ้าง คงต้องบอกว่ามีมากจนเราอาจคิดไม่ถึง
เพราะ ตระกูลโสภณพนิชถือหุ้นทางอ้อมอยู่ในหลายบริษัท
แต่ที่เราน่าจะรู้จักกันดีก็คือ บล.บัวหลวง บลจ.บัวหลวง กรุงเทพประกันชีวิต กรุงเทพประกันภัย โรงพยาบาลบำรุงราษฎร์
ส่วนโรงแรมชาเทรียม ก็ได้มาจากชื่อท่านที่ชื่อชาตรีนั่นเอง
ขอแสดงความเสียใจ กับการจากไปของคุณ ชาตรี โสภณพนิช มา ณ ที่นี้